Uznesenia

z 8. zasadnutia Obecného zastupiteľstva v Trnovci nad Váhom

konaného dňa 07. septembra 2015

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Uznesenie č. 65/2015**

Obecné zastupiteľstvo v Trnovci nad Váhom  **schvaľuje** : **a)**zloženie návrhovej komisie

 **b)**program rokovania obecného zastupiteľstva

**Uznesenie č. 66/2015**

Obecné zastupiteľstvo v Trnovci nad Váhom

**navrhuje** doplniť návrh na zmenu rozpočtu o kapitálové príjmy z predaja pozemkov v novom stavebnom obvode a ten prerokovať Komisiou finančnou a podnikateľskou. Následne predložiť na ďalšie zasadnutie OZ.

Termín: do 12.10.2015

Zodpovedná osoba: prednosta OcÚ

**Uznesenie č.67/2015**

Obecné zastupiteľstvo v Trnovci nad Váhom

**1. berie na vedomie** informáciu o pomenovaní ulíc a prečíslovaní domov v obci Trnovec nad Váhom

**2. ukladá** prednostovi obecného úradu pripraviť harmonogram príprav pomenovania ulíc a pridelenia orientačných čísiel

Termín: február 2016

**Uznesenie č.68/2015**

Obecné zastupiteľstvo v Trnovci nad Váhom

**1. berie na vedomie** návrh Komisie sociálnej, bytovej a zdravotníctva na preobsadenie
 obecných nájomných bytov

**2. schvaľuje** preobsadenie obecného nájomného bytu:

 a) byt č. 7 v podkroví, bytový dom č. 584 pre Mgr. Mariána Vančíka

 b) byt č. 5 v podkroví, bytový dom č. 79 pre Igora Sklenára

**Uznesenie č. 69/2015**

Obecné zastupiteľstvo v Trnovci nad Váhom

 **schvaľuje** predaj pozemku na základe výsledkov obchodnej verejnej súťaže, p. č. 398/2, parcela registra “C“ KN, zastavané plochy a nádvoria, o výmere 557 m2, k. ú. Trnovec nad Váhom, evidovaný na LV č. 1057, v celkovej cene 13 912,5 eur, v celosti, kupujúcemu p. Martinovi Tóthovi, bytom 925 71 Trnovec nad Váhom

**Uznesenie č. 70/2015**

Obecné zastupiteľstvo v Trnovci nad Váhom

**schvaľuje** predaj pozemku na základe výsledkov obchodnej verejnej súťaže, p. č. 398/1, parcela registra “C“ KN, zastavané plochy a nádvoria, o výmere 552 m2 , k. ú. Trnovec nad Váhom, evidovaný na LV č. 1057, v celkovej cene 17 127,50 eur, v celosti, kupujúcemu p. Rastislavovi Bolfovi, bytom 927 01 Šaľa, a manž. Eve Bolfovej, bytom 927 01 Šaľa, do bezpodielového spoluvlastníctva manželov

**Uznesenie č. 71/2015**

Obecné zastupiteľstvo v Trnovci nad Váhom

**schvaľuje** predaj pozemku na základe výsledkov obchodnej verejnej súťaže, p. č. 392/1, parcela registra “C“ KN, zastavené plochy a nádvoria, o výmere 614 m2 , k. ú. Trnovec nad Váhom, evidovaný na LV č. 1057, v celkovej cene 16 650,24 eur, v celosti, kupujúcemu p. Marekovi Štefankovi, bytom 927 01 Šaľa

**Uznesenie č. 72/2015**

Obecné zastupiteľstvo v Trnovci nad Váhom

**poveruje** starostu obce Trnovec nad Váhom, Ing. Júliusa Rábeka, uzavrieť kúpnu zmluvu o prevode vlastníckeho práva k nehnuteľnosti a zriadenie predkupného práva na základe výsledkov obchodnej verejnej súťaže v zmysle rozhodnutia súťažnej komisie a schvaľovacej časti uznesenia

**Uznesenie č. 73/2015**

Obecné zastupiteľstvo v Trnovci nad Váhom

**1. berie na vedomie:**

a) informáciu o výsledku 1. kola obchodnej verejnej súťaže o najvhodnejší návrh na uzavretie zmluvy na predaj nehnuteľného majetku obce Trnovec nad Váhom

b) odporúčanie komisií OZ vyhlásiť 2. kolo obchodnej verejnej súťaže o najvhodnejší návrh na uzavretie zmluvy na predaj nehnuteľného majetku obce Trnovec nad Váhom

**2. schvaľuje**

 a) zámer predaja majetku obce na individuálnu výstavbu rodinných domov 2. kola obchodnej verejnej súťaže :

* stavebný pozemok p. č. 399/1, parcela registra “C“ KN, zastavané plochy a nádvoria, o výmere 656 m2, k. ú. Trnovec nad Váhom, evidovaný na LV č. 1057
* stavebný pozemok p. č. 396, parcela registra “C“ KN, zastavané plochy a nádvoria o výmere 549 m2, k. ú. Trnovec nad Váhom, evidovaný na LV č. 1057

b) vyhlásenie 2.kola obchodnej verejnej súťaže na odpredaj nehnuteľnosti, ktorá je vo výlučnom vlastníctve obce Trnovec nad Váhom a zverejnenie podmienok 2. kola obchodnej verejnej súťaže na úradnej tabuli obce Trnovec nad Váhom a oznámením na internetovej stránke obce

c) podmienky 2.kola obchodnej verejnej súťaže na odpredaj nehnuteľnosti, ktorá je vo
 výlučnom vlastníctve obce Trnovec nad Váhom

d) znenie kúpnej zmluvy na odpredaj nehnuteľnosti 2. kola obchodnej verejnej súťaže, ktorá je vo výlučnom vlastníctve obce Trnovec nad Váhom

**Uznesenie č. 74/2015**

Obecné zastupiteľstvo v Trnovci nad Váhom

**1. berie na vedomie** návrh kúpnej zmluvy o prevode vlastníckeho práva k nehnuteľnosti

**2. schvaľuje** odkúpenie nehnuteľností v k. ú. Trnovec nad Váhom :

* 1. pozemku registra C KN parc. č. 51/1, druh pozemku : zastavané plochy a nádvoria o výmere 576 m2 , v celosti
	2. pozemku registra C KN parc. č. 51/2, druh pozemku : zastavané plochy a nádvoria o výmere 79 m2 , v celosti
	3. pozemku registra C KN parc. č. 51/3, druh pozemku : zastavané plochy a nádvoria o výmere 116 m2 , v celosti
	4. pozemku registra C KN parc. č. 51/4, druh pozemku : zastavané plochy a nádvoria o výmere 26 m2 , v celosti
	5. pozemku registra C KN parc. č. 667/35, druh pozemku : zastavané plochy a nádvoria o výmere 8 m2 , v celosti
	6. pozemku registra C KN parc. č. 667/36, druh pozemku : zastavané plochy a nádvoria o výmere 23 m2 , v celosti
	7. budovy – rodinný dom súp. č. 26 na parc. č. 51/2, v celosti
	8. budovy – hospodárska budova bez súp. č. na parc. č. 51/3, v celosti
	9. budovy – hospodárska budova bez súp. č. na parc. č. 51/4, v celosti

zapísaných v katastri nehnuteľností na Okresnom úrade Šaľa, katastrálnom odbore, na LV č. 436, od predávajúceho, výlučného vlastníka nehnuteľností p. Júliusa Stojku, bytom 925 71 Trnovec nad Váhom, 26, v celkovej cene 29 000 eur, v prospech Obce Trnovec nad Váhom, so sídlom Obecný úrad 925 71 Trnovec nad Váhom, 587, IČO: 00306240 v podiele 1/1.

**3. poveruje** starostu obce, Ing. Júliusa Rábeka, podpísať kúpnu zmluvu o prevode vlastníckeho práva k nehnuteľnosti.

**Uznesenie č. 75/2015**

Obecné zastupiteľstvo v Trnovci nad Váhom

**navrhuje** vyvolať jednanie s dopravným inšpektorátom k doplneniu pasportu dopravného značenia o priestore železničného priecestia pri Merkante.

Zodpovedná osoba: prednosta OcÚ

Termín: do 12.10.2015

**Uznesenie č. 76/2015**

Obecné zastupiteľstvo v Trnovci nad Váhom

**neschvaľuje** návrhprehodnotiť pripomienku sťažovateľa týkajúcu sa výšky chodníka pred rodinnými domami č. 35, 36 prípadne 37, 41 na začiatku aj na konci ulice a možnosti ako sťažovateľovi v tomto bode sťažnosti vyhovieť- teda upraviť jeho výšku chodníka.

**Uznesenie č. 77/2015**

Obecné zastupiteľstvo v Trnovci nad Váhom

**ruší** uznesenie č. 214/2014 písm. C.1. zo dňa 20.10.2014 a súhlasí s pokračovaním vo výstavbe chodníka podľa schváleného projektu ,, Predĺženie chodníka pre peších Trnovec nad Váhom“.

V Trnovci nad Váhom, 9. september 2015

 Ing. Július Rábek

 starosta obce